NADIA RUS SO 


“Escadrila Albă” 


Flori Stănescu mi-a dat de ştire: 

A fost contactată de DI. Daniel Focşa care, citind “Dialog Flori 
Stănescu - Paul Goma” a remarcat: numele aviatoarei legendare, 
“consăteană” a mea la Lăteşti, Feteşti, în domiciliu obligatoriu, nu 
este “Rusu”, cum scrisesem eu, ci “Russo”. 

Adevărat, greşisem, însă pentru că nu văzusem - cu ochii mei 
- numele său, scris, nici acolo, atunci (1958-1962), nici mai târziu. 

Fundcă Dl. Focşa s-a prezentat drept autor al mai multor 
articole despre “Escadrila Albă”, l-am căutat prin Google. Şi l-am 
găsit. “Recolta” am depus-o aici, cu scurte comentarii ale mele. 


Ziarul de Duminica: 12 Oct 2007, Daniel Focsa 
Nadia Russo-Bossie (1): Intre arta şi zbor 


“Figura emblematica pentru Escadrila Alba, alaturi de Mariana 
Dragescu si Virginia Thomas, Nadia Russo-Bossie a cunoscut o traiec- 
torie biografica surprinzatoare. Nobila rusoaica, scapata ca prin minune 
de revolutia bolsevica, maritata cu un mosier basarabean dar indragostita 
de arta si de aviatie, isi ia brevetul de pilot la varsta de 35 de ani, si 
incepe o cariera remarcabila de pilot sportiv, intr-o epoca in care chiar si 
condusul automobilului era o ocupatie eminamente masculina... 

Nadia Russo s-a nascut la Tver, langa Moscova, pe 17 iunie 1901, 
in familia unui ofiter de cariera, Evgheni Brjozovski. Mama ei provenea 
dintr-o veche familie aristocratica, al carei arbore genealogic cobora 
adanc in istoria Rusiei imperiale. Printre stramosii sai figura chiar tarul 
Boris Godunov (1598 - 1605). 

Ramasa orfana de mama in anul 1912, Nadia urmeaza liceul din 
Harkov pana in 1917, cand moare si tatal ei. La acea data, Evgheni 
Brjozovski era general de cavalerie. Cateva luni mai tarziu, izbucneste 
revolutia bolsevica. 

In 1918, ajutata de fosta ordonanta a tatalui, Nadia - insotita de sora 
ei - reuseste sa fuga dintr-o Rusie ravasita de revolutie si se refugiaza in 
Basarabia, care se unea atunci cu Regatul Romaniei. 

Cativa ani mai tarziu, in 1925, rudele din Chisinau la care locuia 
(familia matusii din partea tatalui, doamna Botezat) o casatoresc cu un 
mosier basarabean, Alexandru (Saşa) Russo. Acesta, mult mai in varsta 
decat ea, stapanea intinse proprietati funciare si ferme de oi karakul. 
Casatoria cu Saşa ar fi mers, in ciuda diferentei de varsta, insa cele doua 
surori mai mari ale lui, necasatorite, aveau un cuvant prea greu de spus 

pentru ca tanara doamna Russo sa se simta stapana in propria ei casa... 

Din 1932 pana in 1934, Nadia frecventeaza cursurile pentru surori 
medicale organizate de Crucea Rosie, la Chisinau. Cam in aceeasi 
perioada urmeaza scoala de Belle Arte. Se desparte de Sasa Russo si vine 
la Bucuresti, unde invata zborul la Scoala de pilotaj "Ing. Mircea 
Cantacuzino", in anii 1935-1936, fiind brevetata pilot gr. I si II. Devine 
astfel titulara brevetului feminin cu numarul 9 din aviatia romana. La 
cursurile de aviatie cunoaste alti tineri piloti, dintre care cu unii va lega o 
prietenie stransa: Mariana Dragescu, compozitorul Ionel Fernic, 
Constantin Abeles care i-a fost instructor de zbor, pictorul Grigorita 
Stoenescu, Traian Demetrescu zis "Popa", adjutantul Chifulescu si alti. 

Pe aeroportul Baneasa zbura pe atunci, cu avionul sau personal, un 
personaj deosebit de interesant prin traiectoria sa biografica ulterioara: 
ziaristul si scriitorul Sandu Tudor. Mariana Dragescu, prietena Nadiei, 
si-l aminteste inca, in 2007: "Era putin mai retras, nu se amesteca foarte 
mult cu noi. Il vedeam mereu pe aeroport, la Baneasa”. Accidentul 
aviatic suferit la un moment dat, cand se prabuseste cu avionul de la 
cateva zeci de metri fara sa pateasca aproape nimic, nu reprezinta decat 
un jalon pe drumul catre sine al lui Sandu Tudor. Se stie ca dupa razboi, 
in 1946, se va calugari la Manastirea Antim din Bucuresti, pentru a pieri 
saisprezece ani mai tarziu, ca schimonah, in temnita de la Aiud. 

Pasionata de aviatie - pasiunea a insotit-o in tot ce a facut in viata, 
dublata constant de un real talent -, dupa brevetare Nadia se afirma ca un 
pilot valoros. In 1937 reuseste deja sa-si cumpere un avion personal, un 
superb Bucker 131 "Jungmann", pe care il inmatriculeaza YR-NAD. 
Conform politicii statului roman din acea vreme, care incuraja aviatia, 
jumatate din costul avionului a fost suportat de Ministerul Aerului. 
Cealalta jumatate din suma a fost obtinuta la Chisinau prin subscriptie 
publica. In acelasi an, Nadia obtine si brevetul de zbor fara vizibilitate. 

In 28 iunie 1938 participa la un miting aerian la Chisinau, unde 
zboara cu avionul ei personal, abia cumparat. Concureaza apoi, pilotand 
acelasi aparat, pentru Cupa "Mircea Cantacuzino", obtinand locul 7. lata 
cum reda revista Romania aeriana acest eveniment aviatic: 

"Duminica 31 iulie 1938 s-a desfasurat, la sediul FARR, solemnita- 
tea distribuirii premiilor concurentilor clasati in competitiunea aeronau- 
tica dotata cu Cupa 'Mircea Cantacuzino". Au fost de fata d-nii: General 
adjutant Paul Teodorescu, Ministrul Aerului si Marinei, General 
Stoicescu, C-dor Andrei Popovici, Egon Nasta secretarul general al 
FARR, C-dor Celareanu, Bazu Cantacuzino, cpt. Galeno etc. D. Egon 
Nasta (...) prezinta clasamentul competitiei din acest an: 1. Ing. N. 
Florescu, 2. Matei Ghika Cantacuzino, 3. Ing. Al. Frim, 4. Gh. Bals, 5. d- 
ra Irina Burnaia, 6. Const. Sidery, 7. d-na Nadya Russo, 8. Gh. Ursu”. 

In septembrie acelasi an are loc Raliul Micii Antante, pe itinerarul: 
Praga - Uvgorod - Cluj - Bucuresti - Belgrad - Zagreb - Arad - Cluj - 
Uvgorod - Praga. Distanta totala era de circa 4000 km. Din partea 
Romaniei au participat si doua femei: Valeria Ionescu (in echipaj cu sotul 
ei) si Nadia Russo. Valeria Ionescu a castigat cupa Federatiei Aeronautice 
Regale Romane si alte doua premii, iar Nadia Russo s-a clasificat 

onorabil. Insa aceasta din urma a fost unica femeie care a participat la 
respectiva competitie, zburand singura in avion. Pentru aceasta perfor- 
manta, Regele Carol al II-lea i-a conferit Ordinul "Virtutea Aeronautica" 
de pace, clasa Crucea de Aur. 

La scurt timp dupa aceea, Nadia este prezenta la inaugurarea 
monumentului lui Aurel Vlaicu din Banesti (langa Campina), zburand cu 
avionul ei Bucker "Jungmann", din care presara flori peste obelisc. 

La manevrele regale de la Galati, desfasurate o luna mai tarziu, ia 
parte si tanara aviatoare, alaturi de Marina Stirbey, Irina Burnaia si 
Mariana Dragescu (octombrie 1938). Tot in octombrie, Nadia participa la 
concursul aviatiei de turism, dotat cu cupa MAM (Ministerul Aerului si 
Marinei), evoluand in doua probe: "acrobatie individuala pentru 
doamne" si "aterizare la punct fix pentru doamne". 

Urmeaza in 1939 alte cateva performante aviatice, care o fac cunos- 
cuta in epoca. In data de 2 iulie, participa la concursul pentru Cupa "Aurel 
Vlaicu", unde ocupa locul 10, totalizand 94.723 de puncte. Cateva zile 
mai tarziu, pe 9 iulie, concureaza pentru Cupa Aeroclubului Brasov, unde 
se claseaza pe locul 9 (cu 76.844 de puncte) si este ovationata pentru felul 
cum evolueaza la mitingul aerian de la Ramnicu Valcea - Malul Alb (16 
iulie). Pe 27 august 1939 concureaza pentru Cupa si Marele Premiu al 
FARR (Federatia Aeronautica Regala Romana), care consta intr-un raid 
aviatic pe traseul Bucuresti - Galati - Ismail - Tecuci - Chisinau - 
Darmanesti - Buzau - Bucuresti, plasandu-se pe locul 14. In fine, mitin- 
gul aviatic de la Galati, organizat de Asociatia aviatica CFR pe 3 sep- 
tembrie, 11 da ocazia sa evolueze in zbor individual, spre deliciul publi- 
cului. La miting au participat nume mari ale aviatiei sportive de la acea 
data: Pufi Popescu, Bazu Cantacuzino, Max Manolescu. 

Dovedindu-se in toate imprejurarile un pilot de valoare, Nadia 
Russo avea sa se numere printre aviatoarele care vor incadra Escadrila 
Alba, infiintata in 25 iunie 1940 (si "botezata" astfel de catre scriitorul si 
ziaristul italian Curzio Malaparte, amanunt prea putin cunoscut). Statutul 
ei, de pilot stagiar bugetar, era asimilat gradului de sublocotenent de avia- 
tie. In aceasta calitate va participa, ulterior, si la campania din Rasarit. 

Intre 3 si 20 iulie 1940, Nadia si colegele ei de zbor se antreneaza pe 
avionul bimotor Monospar nr.1, antrenament terminat cu un brevet pen- 
tru bimotoare. Instructor a fost pilotul de linie N. Evghenovici, pierit pe 
11 iulie in accident de avion impreuna cu tinerele aviatoare Jeana Iliescu, 
Victoria Comsa, Maria Voitec si Maria Adam, care intentionau sa intre 
ca voluntare in Escadrila Alba. 


Nadia Russo-Bossie: Intre arta si zbor (ID), 
Daniel Focsa “Ziarul de duminică”, 19 Oct 2007 
Cand a inceput razboiul, Nadia Russo implinise 40 de ani. Era o 
femeie fragila, sensibila, interesata de literatura si pictura, o prezenta 
plina de naturalete in saloanele aristocratiei bucurestene. A ales totusi 
primejdia permanenta a frontului, emotiile zborului deasupra unei tari 

ocupate, pentru a salva vieti de soldati romani si germani. A ales trom- 
bele de praf din stepa calmuca, zgomotul surd al bombardamentelor care 
macinau Stalingradul, teama si incertitudinea. 

Vara anului 1940, cu dezastrele teritoriale care au lovit Romania, il 
va aduce la Bucuresti, ca refugiat, pe Sasa Russo. In Basarabia, pierduse 
tot. Si-a facut aparitia insotit de o tanara rusoaica, si au fost gazduiti 
amandoi de catre Nadia. Cele doua femei s-au imprietenit, iar Nadia a 
mers pana acolo incat l-a indemnat insistent pe fostul ei sot sa se casato- 
reasca cu fata cu care venise, si pentru care el reprezenta unica familie. 

Intre 12 si 17 septembrie, Nadia Russo se deplaseaza impreuna cu 
Mariana Dragescu la Stuttgart, pentru a aduce in Romania doua avionete 
de scoala, comandate la firma "Klemm". De acolo zboara inapoi spre tara, 
pe ruta Stuttgart- Viena-Graz-Zagreb-Belgrad-Bucuresti, cu o escala mai 
lunga la Graz. Printre pilotii germani cunoscuti cu ocazia acestei calato- 
rii s-au numarat Wolf Hirth (planorist celebru, zbura cu o proteza in loc 
de picior), Thea Knor si Martin Mobus. Acesta din urma se numara 
printre primii ofiteri germani care primisera deja Crucea de Cavaler 
(Ritterkreutz) a Crucii de Fier, pentru ca reusise sa scufunde un vas bri- 
tanic in largul coastelor Norvegiei. Thea Knor, pilotand un al treilea avion 
in calitate de angajata a firmei "Klemm", le-a insotit pe cele doua avia- 
toare la Bucuresti, unde a stat cateva zile, gazduita de Petre Stamatescu, 
reprezentantul din tara noastra al respectivei societati. Cu aceasta ocazie, 
tanara aviatoare germana a vizitat cateva locuri emblematice sau doar 
pitoresti ale capitalei noastre, insotita de Nadia si Mariana. 

In iunie 1941 Romania intra in razboi contra Uniunii Sovietice. 
Nadia Russo participa, impreuna cu Mariana Dragescu, Virginia Thomas 
si Virginia Dutescu, la campania Basarabiei. Activitatea aviatica a 
tinerelor femei trezeste admiratie din partea opiniei publice si recunoas- 
tere din partea statului. Maresalul Antonescu ii solicita generalului 
Jienescu, subsecretar de Stat al Aerului, in sedinta Consiliului de Ministri 
din 6 septembrie 1941: "Sa-mi faci o propunere pentru toate persoanele 
care lucreaza la Crucea Rosie, in care sa intre si doamnele, care stiu cat 
au muncit, ca sa primeasca "Virtutea Aeronautica’. Vreau sa-i decorez pe 
toti, fiindca au facut acte de mare bravura". 

Prin Inaltul Decret Regal nr. 2712/ 12 septembrie 1941, publicat in 
Monitorul Oficial nr. 238/ 8 octombrie 1941, Nadia Russo, ca si celelal- 
te trei aviatoare, este decorata cu Ordinul "Virtutea Aeronautica" cu 
spade, clasa Crucea de Aur. 

Participa, in continuare, la campania Odessei, pana in noiembrie, 
zburand de pe aerodromul Tighina pana aproape de linia frontului, la 
punctele de unde prelua ranitii pentru a-i transporta inapoi la spitalele 
militare de la Tighina sau direct la Bucuresti. 

Din august pana in octombrie 1942, tanara aviatoare va lua parte la 
campania Stalingradului, in cadrul Escadrilei Sanitare, denumita acum 
Escadrila 108 Transport Usor. Avioanele actionau de pe aerodromul de la 
Kotelnikovo, la 60 km de Stalingrad. Din cauza conditiilor deosebit de 
grele in care locuia, Nadia s-a imbolnavit si a plecat la un moment dat la 
spitalul de la Nicolaev. Revenita in zona frontului, se muta cu intreaga 

escadrila la Plodovitoje, unde aerodromul este sistematic vizat de 
sovietici. Astfel, in noaptea de 3 octombrie, avioanele sovietice mitrali- 
aza la sol terenul de zbor, iar pe 6 octombrie bombardierele inamice arun- 
ca douasprezece bombe. Trei zile mai tarziu, generalul Jienescu vizitea- 
za aerodromul si le cere aviatoarelor sa execute si zboruri pentru trans- 
portul corespondentei - la Rostov, Tacinskaja, Bucovskaja, Proletarskaja. 

Nesfarsitele intinderi prafuite, purtand amprenta dezolantului pustiu 
asiatic, inconjurau micul aerodrom de la Plodovitoje. "La cativa kilome- 
tri de Plodovitoje - isi aminteste Mariana Dragescu - era un sat locuit de 
calmuci, o rasa mongola, blanzi si prietenosi. Nu cunosteau limba rusa. 
Traiau foarte primitiv; se hraneau cu lapte de iapa si cresteau cateva 
capre. Satul se numea Tinguta." 

In ianuarie 1943, RWD-urile revin pe aeroportul Baneasa. Pentru 
tinerele aviatoare, campania Stalingradului se terminase. A fost ultima la 
care a participat Nadia Russo: in mai 1943 se va retrage din motive de 
sanatate. Avea 42 de ani... 

Legaturile cu aviatia, fara a fi rupte, slabesc usor in intensitate. 
In septembrie 1942 isi vanduse avionul personal Bucker "Jungmann", 
inmatriculat YR-NAD, Guvernamantului Transnistriei. Va zbura, de 
acum, mult mai rar... Dar prieteniile raman pe mai departe aceleasi. In 
numarul festiv al revistei Romania aeriana aparut cu ocazia zilei aviatiei, 
in iulie 1943, Nadia creioneaza un portret sugestiv unuia dintre bunii sai 
prieteni, aviatorul George Bals (...): 

Pentru activitatea ei pe frontul de Est, in afara de "Virtutea 
Aeronautica", Nadia Russo a mai primit Ordinul "Vulturul German" clasa 
a Ill-a si Crucea "Regina Maria" clasa a III-a. Ca si colegele ei, s-a 
bucurat de o mare popularitate in epoca, mai ales datorita fotoreporta- 
jelor de pe front, publicate in reviste romanesti si germane. N-au lipsit 
nici exagerarile. De exemplu, intr-un articol intintulat Escadrila Sanitara, 
publicat de Al. Baldovin intr-un numar din anul 1943 al revistei Aripi 
Romanesti, acesta o numeste pe Nadia "basarabeanca de cea mai autenti- 
ca si romaneasca spita", desi originea ei ruseasca era cunoscuta! 

Nedespartita de aparatul de fotografiat, Nadia a surprins sute de ipos- 
taze ale razboiului, reunite mai tarziu in patru mari albume de fotografi. 

Impresii de pe front a adunat nu doar in imagini, ci si intr-un volum 
de amintiri, In goana aripilor albe, care trebuia sa apara la Editura 
OFAR. Dupa 23 august 1944, acest lucru a devenit imposibil. Cateva 
fragmente au fost publicate in revista Romania aeriana (nr. 1/ ianuarie 
1943). Restul se pare ca s-a pierdut... 


* 


Mariana Dragescu si Escadrila Alba (III) 
Daniel Focsa, 25 Mai 2007 
Fascinanta nu doar prin latura pur aviatica, dar si prin ineditul unor 
situatii ori personaje intalnite in anii razboiului, povestea Marianei 
Dragescu si a camaradelor sale surprinde si captiveaza. In convorbirile 
avute cu domnia sa, ma uimea intotdeauna Aversa de amintiri provocata 
de simpla pronuntare a unui nume, de simpla mentionare a unui 

moment... Parantezele, divagatiile din convorbirile noastre erau delicioa- 
se si cu atat mai interesante, cu cat fie nuantau aspecte arhicunoscute, 
punandu-le intr-o lumina noua, fie dezvaluiau lucruri complet inedite. 

O figura pe cat de pitoreasca, pe atat de controversata, pe frontul din 
Crimeea, a fost maiorul de cavalerie loan Toba, cunoscut mai mult ca 
"Toba Hatmanul", comandant al Escadronului 4 Vanatori Calari (vanato- 
ri de partizani)*). 

Ioan Toba Hatmanul s-a nascut la 10 iulie 1903 in comuna Zavoaia, 
jud. Braila. Pe frontul de Est s-a dovedit un ofiter exceptional, sovieticii 
punand un pret pe capul lui. 23 august 1944 il prinde in Germania, la un 
curs de vanatori de tancuri. In acel moment avea gradul de maior. A lup- 
tat in "armata nationala" organizata de guvernul pro-german de la Viena, 
condus de Horia Sima. Intors in tara, a fost judecat de comunisti si a avut 
parte de o condamnare la moarte. A petrecut ani grei de detentie in 
Siberia, apoi s-a intors in Romania. De pe urma sa a ramas un foarte inter- 
esant jurnal, scapat ca prin urechile acului de perchezitiile si confiscarile 
Securitatii, facute inclusiv in anii '70, cand Hatmanului i s-au confiscat 
diverse acte, fotografii si Crucea de Fier. loan Toba actiona impotriva 
partizanilor sovietici din Crimeea. 

Intr-o duminica, Mariana Dragescu se pomeneste cu el la aerodrom, 
sosit intr-o masina militara, de teren. Hatmanul ii lanseaza, ei si Stelei 
Hutanu, o invitatie neobisnuita: sa mearga in ziua aceea cu el si sa vizi- 
teze baza vanatorilor de partizani. Personajul era imbracat cat se poate de 
original, cu o combinatie de uniforma militara si costum inedit: purta 
pantaloni din piele de capra, un lant la gat de care atarna un medalion cu 
cap de mort, si pe umar tinea o pusca automata. Cele doua aviatoare 
accepta invitatia si au parte de o scurta "excursie" plina de peripetii. La 
un moment dat, in drum spre baza lui Toba, de langa Karasubasar, masi- 
na este atacata de partizani. Hatmanul, care calatorise pe scara automobi- 
lului, le spune, pe tonul unui fapt divers: "A, zona e usor nesigura", si 
trage cateva rafale cu arma automata in timp ce automobilul oprise, iar 
cele doua femei se culcasera ingrozite la pamant. In sfarsit, ajung teferi la 
destinatie. Vanatorii de partizani se stabilisera intr-o cladire abandonata, 
unde detineau un adevarat arsenal de arme capturate de la sovietici. 
Hatmanul le face invitatelor o mica demonstratie: incarca o arma 
automata si incepe sa traga in peretele unei camere, perforandu-l. Cum se 
gaseau in interior, zgomotul a fost asurzitor. Vanatorii dispuneau de 
aparatura radio, transmiteau mesaje si puteau capta posturile sovietice in 
limba romana, de propaganda si dezinformare. Fascinata de personaj 
(spre deosebire de Stela Hutanu, care era inspaimantata), Mariana il 
intreaba ce le face partizanilor prinsi. "Le tai urechea!" raspunde 
Hatmanul fara sa clipeasca. "Care ureche?" "Urechea stanga!". Nu se stie 
daca vorbea serios sau nu! 


*) L-am cunoscut pe “maiorul Tobă” în două împrejurări: 

În aprilie 1957, la celula 35 de pe Reduitul Jilavei: pe soba de tablă neagră, 
sta scris, citet, cu creta: “I. TOBA”. Detinuti vechi au explicat noilor cine e. 

Prin 1964, la Braşov, lon Omescu m-a condus acasă la maiorul Toba. 

Ziua se incheie cu sosirea vanatorilor de partizani de pe teren, in 
cantece si marsuri; un vitel este pus la frigare... Parca si acum 11 rasuna in 
urechi marsul lor: 

"Ne-am intors din drum spre tara/ Sa luptam si-n muntii Crim/ si sa 
ducem sfant stindardul/ Pana-n ceasul cand murim. // Misiunile primite/ 
De-a lupta cu darji dusmani/ Le-am indeplinit cu cinste/ Si prin munti, la 
partizani. // Pentru Cruce, Neam si Tronul/ Vom despica mari si zari/ Caci 
noi suntem Escadronul/ Patru, Vanatori Calari. // Sa traiasca escadronul/ 
Care-a dat atati eroi/ Sa traiasca si Hatmanul/ Cel mai mandru dintre noi". 
In cele din urma, cele doua aviatoare se intorc la aerodrom. "Comandantul 
- spune Mariana zambind - n-a aflat nici pana in ziua de azi!". 

Urmatoarea intalnire cu Hatmanul Toba avea sa se petreaca in cu 
totul alt decor: pe strada Gheorghe Manu din Bucuresti. Ofiterul era 
imbracat civil, cu un loden de piele nemtesc si cu o palarie vanatoreasca. 
Afisand un aer misterios, 11 spune Marianei ca ar fi bine sa uite ca l-a 
intalnit. "Ai sa mai auzi de Toba Hatmanul!". 

A mai existat si o a treia intalnire a Marianei Dragescu cu Ioan Toba: 
dupa razboi, la restaurantul "Montijo" din Paris, in compania altor cativa 
ofiteri romani si a unei tinere frantuzoaice, pe care Hatmanul 1-a prezen- 
tat-o zambind usor ironic: "Fiica mea". 

Dupa instaurarea regimului comunist, Hatmanul avea sa faca multi 
ani de inchisoare si deportare in Siberia. In cele din urma a fost pus in 
libertate si lasat chiar sa plece in Germania, de unde avea de ridicat 
importante sume de bani. Comunistii isi luasera masuri de precautie: sotia 
si fiica sa ramasesera in tara, ostatece in mana regimului. loan Toba s-a 
intors cu banii, pe care i-a predat evident statului, dar - culmea! - 1 s-a 
lasat o suma suficienta pentru cumpararea unei garsoniere in Bucuresti. 
Aici a locuit pana la sfarsitul zilelor fiica sa Lia, care se casatorise cu cele- 
brul aviator Tudor (Dido) Greceanu, unul dintre asii aviatiei noastre de 
vanatoare, ulterior "beneficiarul" unor grele condamnari politice. 

Aceasta poveste are un epilog trist. Dupa moartea lui Tudor 
Greceanu (in 1994), fiica lui, bolnava de scleroza in placi, avea sa piara 
intr-un incendiu, provocat in aparenta chiar de ea. O data cu fiica 
Hatmanului Toba au ars si mai multe harti militare, pastrate de la tatal ei, 
care detaliau pozitiile partizanilor sovietici din Crimeea, din timpul raz- 
boiului, lagarele sovietice prin care trecuse si ascunzatoarea unui Tezaur 
capturat de la partizani. Sa fi fost, acest incendiu, doar un simplu accident? 


* 


Mariana Dragescu si Escadrila Alba (V), Daniel Focsa 08 lun 2007 

In Bucuresti, in primii ani de dupa razboi, viata continua, in apa- 
renta, la fel ca inainte. Putini realizau ca dictatura care se instaura va 
ramane neclintita decenii in sir. "Lumea veche" nu-si presimtea sfarsitul. 
Aviatoarele din fosta Escadrila Alba erau inca tinere si pline de speranta. 

Uneori, Mariana trecea pe la restaurantul "Hanu Ancutei", tinut de o 
rusoaica "alba", Xena Balas. Pe Xena o cunoscuse la Odessa, in timpul 
razboiului. Pe atunci, Mariana facea uneori si zboruri de legatura cu 

RWD-ul, ducand cate un ofiter sau cate un pachet mai important de la 
Bucuresti. Intr-o zi, cand Smaranda Braescu a auzit ca prietena ei pleaca 
la Odessa, a tinut mortis s-o insoteasca: "Vin si eu!". 

S-au plimbat amandoua printr-un oras care, in ciuda razboiului, isi 
pastrase farmecul si isi redobandise belsugul de odinioara. Aici, Smaranda 
o cunostea pe Xena Balas, o rusoaica net anticomunista, maritata cu un 
roman, Columb, radiotelegrafist la compania aeriana LARES. Cuplul s-a 
stabilit ulterior la Bucuresti. Xena a deschis restaurantul "Hanu Ancutei", 
iar Nadia Russo nu pierdea prilejul sa mai primeasca de la ea oase pentru 
catelul Mot, trimitandu-i in schimb vorba Xenei: "Mot iti pupa mana!". 

In cateva fotografii de epoca apare si acest catel, adevarata mascota 
in aviatia sanitara, cu mai multe zboruri la activ... Prilej de amuzament si 
destindere pentru piloti. Cand s-a intors de pe front, Nadia l-a adus cu ea 
la Bucuresti, in apartamentul sau din Piata Romana, unde catelul obisnuia 
sa iasa pe terasa si sa latre la avioanele care treceau pe cer! Isi pastrase 
obiceiurile de pe aerodrom... 

Apartamentul Nadiei Russo a fost scena unor intalniri secrete, ime- 
diat dupa razboi, intre personaje importante, ceea ce 11 va aduce proprie- 
tarei, in cele din urma, ani grei de inchisoare sub regimul comunist. 

"S-a intamplat ca a venit in vizita la Nadia comandantul aviatiei de 
vanatoare, generalul Romanescu, insotit de un colonel englez. Se pare ca 
au mai venit inca o data, si asta evident ca a trezit atentia Securitatii (...). 
De atunci, Generalul Romanescu a disparut complet si am auzit ca a fost 
executat impreuna cu George Polizu, fratele lui Nicu Polizu-Micsunesti, 
celebrul pilot. A fost acuzat de spionaj. Nadia nu luase parte la conver- 
satii, desi era apartamentul ei; dar ea plecase de acasa." 

Nadia Russo a fost arestata in 1951 si condamnata la sapte ani de 
inchisoare. Dintre acestia a executat numai sase, in inchisorile de la 
Mislea si Miercurea-Ciuc, dupa care, in 1957, a fost deportata in Baragan, 
la Latesti, la 30 km nord de Fetesti [corect: 12 km - P.G.], pentru inca 
cinci ani. Aici s-a casatorit cu Guy Bossy, var cu diplomatul Raoul Bossy. 
Guy era mai tanar decat ea cu vreo zece ani, ceea ce nu i-a impiedicat sa 
fie extrem de fericiti impreuna. 

In lagar [în domiciliu obligatoriu, care nu era lagăr n.m. P.G.], Nadia 
a intalnit doua doamne cu totul aparte... Este vorba despre sotiile unor 
personaje importante ale politicii romanesti de altadata: Maria 
Antonescu, sotia maresalului Ion Antonescu, si Elena (Lilica) Codreanu, 
sotia Capitanului Miscarii Legionare, Corneliu Zelea-Codreanu. 

Nadia Russo si-a amenajat, cu putinele mijloace de care dispunea 
acolo, o locuinta, unde buna ei prietena Mariana a vizitat-o in cateva 
randuri. Cele doua aviatoare au avut ocazia sa stea de vorba de mai multe 
ori cu doamna Maria maresal Antonescu, sa-i asculte povestea trista, 
evocand, cel mai adesea, figura sotului ei. Mariana isi aminteste cum 
le-a povestit Maria Antonescu ultima intalnire cu maresalul din ajunul 
executiei sale, pe 31 mai 1946... 

Elena Zelea Codreanu era o femeie blanda si buna, care avusese 
toata viata de suferit din cauza politicii, fara sa fi avut nici un amestec. La 
Latesti l-a cunoscut pe Bibi Praporgescu, fiul generalului Praporgescu, cu 


NADIA RUSSO - “ESCADRILA ALBA” 9 


care s-a si casatorit. Acesta 1-a spus chiar, in gluma sau nu, ca o ia de sotie 
ca sa o scape de numele "Zelea-Codreanu"! Dupa eliberare, cei doi ii vor 
face o vizita Marianei Dragescu, in apartamentul ei din Bucuresti. Mai 
tarziu, Elena Praporgescu, fosta Codreanu, ramasa pentru a doua oara 
vaduva, avea sa se retraga la sora ei, in Moldova. 

Daca multi piloti din Aviatia Regala au infundat puscariile comu- 
niste in anii postbelici (amintesc doar cateva nume mai cunoscute: Tudor 
Greceanu, Horia Agarici, Hariton Dusescu, Sorin Tulea, Gheorghe 
Spulbatu, Virginia Dutescu, Nadia Russo), doamna Dragescu se poate 
considera... norocoasa. A scapat "usor", numai cu excluderea din aviatie 
in 1955, cand a fost pur si simplu data afara fara nici o explicatie. 

"Trecusem in aviatia civila, am fost instructoare de zbor vreo trei 
ani, la Ghimbav. Incet-incet, personalul aviatiei civile a inceput sa fie 
inlocuit. Serviciul de cadre al aviatiei dinainte a fost inlocuit cu unul mai 
dur. La un moment dat, am fost chemata impreuna cu Rodica Popescu - 
una dintre primele instructoare de zbor fara motor de la noi din tara. 
Pentru ca tatal ei era doctor si avusese o functie mare in Ministerul 
Sanatatii, iar eu eram fiica de fost ofiter superior, a trebuit sa fim inde- 
partate pe motiv de 'origine nesanatoasa', cum ziceau ei. Ne-au chemat pe 
noi doua si, fara nici o explicatie, sefa de cadre ne-a intins doua hartii si 
ne-a spus numai atat: 'Cadrele vechi, afara !'. Rodica Popescu a reusit 
sa-si gaseasca o functie mica, de birou, in administratia unui spital, iar eu 
am gasit la policlinica CFR 'Ana Ipatescu' un post de dactilografa. De aici 
am iesit la pensie in 1967." 

Securitatea a avut-o in vedere si a incercat sa o racoleze la un 
moment dat ca informatoare. Fara sa reuseasca, gratie curajului si inca- 
patanarii Marianei de a nu ceda. Tentativa securistilor s-a produs pe cand 
era dactilografa la Policlinica "Ana Ipatescu”. Presiunile au inceput prin 
chemari repetate la Militie, unde era tinuta toata noaptea intr-un birou si 
amenintata ca are de dat socoteala pentru "fapte grele", care s-ar traduce 
in "cel putin sapte ani de inchisoare". Au urmat apoi cateva intalniri pe o 
banca din parcul Kiseleff, cu un securist care dupa aspect si felul de a 
vorbi parea tigan ungur. Mereu, cererea imperativa de a nu spune nima- 
nui nimic. I s-a solicitat o autobiografie si o poza, fara nici o explicatie. 
Dupa o astfel de misterioasa intalnire, s-a hotarat brusc, cu orice risc, sa 
nu se mai duca. Amenintarile securistilor nu s-au materializat, si in cele 
din urma a fost lasata in pace. 

In legatura cu astfel de sordide presiuni ale Securitatii, doamna 
Dragescu isi aminteste cazul unei persoane pe care o cunostea, sotia 
comandorului de aviatie Gheorghe (Georges) Miclescu. Chemata la 
Securitate pentru a fi cooptata turnatoare, aceasta a fost amenintata ca, in 
cazul unui refuz, 1 se va omori copilul. Disperata, sotia comandorului a 
ales sinuciderea. 

"De cand am plecat din aviatie n-am mai zburat. Dar s-a petrecut un 
miracol. Dupa nu stiu cati ani, m-am pomenit cu o hartie venita din 
Franta, de la o doamna, contesa de Beauregard, decorata cu Legiunea de 
Onoare, ca a auzit de mine si de escadrila din care am facut parte. Aceasta 
doamna infiintase o asociatie de foste femei-pilot din Europa. Nu era 

cooptata nici o tara din blocul comunist, eu eram singura "comunista". 
Dar doamna de Beauregard aflase multe de la mine si stia cum am fost 
data afara din aviatie... Dintre fostele aviatoare, eu eram singura care 
participase la razboi (...). In cincisprezece ani, am fost la intrunirile lor, de 
doua ori in Franta, de doua ori in Anglia, in Austria, in Italia...". 

Celebra deja in Occident, Mariana Dragescu ramasese cvasianoni- 
ma in Romania anilor '80, chiar daca importanta Istorie a aviatiei romane 
din 1984 o mentioneaza in treacat impreuna cu alte camarade de zbor, 
reproducandu-i si fotografia, fara a sufla insa o vorba despre activitatea sa 
de pe frontul de Est. 

Anii de dupa Revolutia din 1989 i-au adus o binemeritata notorie- 
tate. Presa a inceput din nou sa vorbeasca despre aviatoarele din Escadrila 
Alba (nu o mai facuse din anii '40 !), aviatoare care sunt acum redesco- 
perite de publicul larg. 

Pentru Mariana Dragescu, au ramas amintirile. Si fotografiile. Multi 
dintre pilotii de vanatoare, azi nume celebre nu numai in Romania, dar si 
in publicatiile de specialitate din Occident, i-au fost prieteni apropiati: 
Nicu Polizu-Micsunesti, Horia Agarici, Dido Greceanu, lon Dobran, Dan 
Scurtu - in avionul caruia a trecut, candva, prin 1940, pe sub podul de la 
Cernavoda! -, Bâzu Cantacuzino, Al. Serbanescu... Ori Max Manolescu, o 
celebritate a acrobatiei aeriene din anii '30, cu a sa formatie "Dracii rosii”. 

O epoca de legenda a aviatiei romane, care se confunda cu propria 
ei tinerete. 

Ultima supravietuitoare a escadrilei, ajunsa la varsta de 95 de ani, 
are inca multe de spus Romaniei de astazi. 


Privind-o, ascultand-o, imi spun ca am in fata o femeie cu o viata de 
o extrema bogatie, o viata exemplara si, cum scria atat de frumos genera- 
lul Dobran, "o viata inceputa in 1912 in slujba unei idei, zborul, pe care 
l-a servit cu pasiune in drumul ei spre astri". 


* 


Un articol din “Timpul” Chisinäu, semnat: Silvia Condratchi: 


in culisele istoriei: O pionierä a aviatiei romanesti 

Sufletul unui rus a fost si rämâne un mister. Este foarte greu de 
inteles, de descifrat, de clasificat actiunile unui rus, daca nu poti gäsi 
mobilul interior care-l face să procedeze într-un fel sau altul. 

Nadia Russo, o rusoaică, a ajuns în Basarabia, devenind una dintre 
pionierele aviaţiei româneşti. 

S-a născut la 17 iunie 1901 la Tveri (Rusia) în familia generalului de 
cavalerie Evgheni Brjozovski, mort în 1917. Rămânând fără tată, 
împreună cu sora mai mare şi însoţite de fosta ordonanţă a tatălui lor, s-au 
refugiat de frica urgiei roşii în Basarabia, unde locuia o mătuşă de-a lor. 

Senzatia acestei reveniri la viaţa de odinioară a făcut-o să accepte 
foarte repede noul mod de viaţă. La Chişinău se vorbea mult ruseste şi 
mediul lingvistic nu era pentru ea un impediment. Franceza, care o vor- 
bea acasă, era vorbită în mediile nobiliare din Chişinău, iar româna îi 

parea ca o limba sträinä, aducand a italiana. 

Nadia Russo s-a casatorit cu mosierul Alexandru Russo, nobil de 
vita veche, din celebrul neam Russo. 

Face cursuri de surori medicale la Chisinau, iar in 1936, la 
Bucuresti, absolveste cursurile de pilotaj la Scoala de aviatie Mircea 
Cantacuzino. (Aviatia română pe frontul de Est şi in apărarea teritoriului, 
Editura Tehnoprod, 1993. — Bucureşti.) 

„În anul 1938, la manevrele militare de aviaţie, care s-au desfăşurat 
la Galaţi, între 16-21 octombrie, au fost concentrate pentru prima dată în 
istoria aviaţiei române cinci aviatoare: Marina Stirbey, pilot pe avionul 
bimotor sanitar Monospar, Nadia Russo, Maria Drăgescu, Virginia 
Dutescu şi Irina Burnaia, pilot de legătură. Cele cinci avioane au cores- 
puns misiunilor încredințate.” 

În 1938 Nadia Russo este singura femeie care participă la raliul 
Praga-Bucuresti-Belgrad-Bratislava, fuind decorată în acelaşi an cu meda- 
lia Virtutea Aeronautică de pace. 

Când a început cel de al doilea război mondial, Nadia Russo a par- 
ticipat în cadrul Escadrilei Albe la luptele de pe frontul de est. Misiunea 
ei era de a evacua răniții, astfel că a scos sute de patimiti din spitalele de 
campanie de lângă Odesa şi Stalingrad. 

Nimeni, însă, nu ştia ce se petrecea în sufletul Nadiei Russo. Care 
este motivarea acestui luptător, silit de împrejurări să lupte în contra 
propriei patrii şi obârs11? 

Ea avea motivare. Nedeclarată din partea ei, era lupta împotriva 
bolşevicilor. Distrugerea cuibului părintesc, distrugerea copilăriei şi 
adolescenţei, distrugerea viitorului ei în Rusia, tragedie pe care ea o 
punea pe seama bolşevicilor. 

Nadia Russo lupta nu din ordin, ci din convingere. 

„(.. În luna septembrie, între 12-17, aviatoarele Nadia Russo şi 
Mariana Drăgescu au primit misiunea din partea comandamentului 
Forţelor Aeriene să aducă în tara din Germania, pe calea aerului, două 
avioane Klemam 35, comandate pentru şcolile de pilotaj ale Direcţiei 
Aviației Civile, care depindea de SSA. Zborul de la Stuttgart la 
Boblingen pe ruta Viena-Graz-Zagreb-Belgrad-Bucureşti, cu vreme defa- 
vorabilă uneori, s-a încheiat fără nici un incident.” 

„De la 1 septembrie la 23 octombrie, avioanele sanitare pilotate de 
Nadia Russo, Mariana Drăgescu şi Virginia Thomas au continuat trans- 
porturile cu răniţi din bătălia pentru Odesa - la Tiraspol - din localităţile: 
Zalci, Baden, Iaska, Mihailovska, Dimitrievska... 

...Activitatea aviatoarelor a fost pusă în evidenţă de Ministerul 
Apărării Nationale, care a decorat pe cele patru aviatoare: Nadia Russo, 
Mariana Drăgescu, Virginia Thomas şi Virginia Dutescu, precum şi pe 
infirmiera voluntară loana Grădinescu şi agentul sanitar Ernest Gheorghe. 

În brevetele emise celor patru piloţi, se dau următoarele precizări: 

„Dorind a răsplăti meritele dnei pilot... din Escadrila Sanitară, 
pentru că de la începutul campaniei, pe orice vreme şi în orice condițiuni, 
de multe ori expusă proiectilelor inamice, a evacuat pe calea aerului 
răniții grav din primele linii in zona interioară, salvând vieţi scumpe. 

Activitatea ei s-a exercitat si în folosul aliaţilor nostri.” 

În 1943 Nadia Russo părăseşte aviația din motive de sănătate, având 
la activ ordinele: Virtutea aeronautică de război, cu spade, clasa Crucea 
de aur (1941), Vulturul german (1942), Crucea Regina Maria (1943). 

Războiul a fost pierdut. Pentru ea faptul a însemnat o profundă şi 
amară deceptie, ca şi pentru oricare alt om, care-şi însuşeşte conştiinţa de 
soldat. Pentru că pe soldat îl mână în luptă dorinţa de a învinge şi îl 
macină cel mai mult gândul că el în război va fi învins. 

După război, norocul 1-a arătat Nadiei Russo reversul medaliei. 

Implicată în procesul ofiţerilor aviatori, care au avut contacte cu 
militarii englezi din Comisia Aliată de Control, Nadia Russo a fost ares- 
tată şi condamnată în 1951 la şapte ani de închisoare (a ispasit doar şase) 
şi cinci ani domiciliu obligatoriu în Lăteşti (Bărăgan). Aici s-a întâlnit cu 
multe cunoştinţe din lumea bună a Bucureştiului: doamna Maria 
Antonescu, soţia mareşalului, doamna Zelea - Codreanu, soţia lui 
Corneliu Zelea - Codreanu şi chiar pe viitorul ei soţ — Gheorghe Bossie. 

În 1962 a scăpat de domiciliul obligatoriu şi a colindat România în 
căutarea unui post de lucru. S-a angajat la Buftea, la o fabrică de amba- 
la]. În 1986 i-a murit sotul. Nadia Russo n-a avut pensie şi ultimii ani de 
viata 1-a trăit într-o neagră mizerie. Bolnava de amnezie, [Alzheimer?] a 
decedat la 22 ianuarie 1988 şi a fost înmormântată la Cimitirul Reînvierea 
din Bucureşti. 

Si astfel, pescarusul a intrat în anonimat... 


Daniel Focşa a ținut să îl apară şi textul încredinţat revistei 
Memoria - care, se zice, va apărea curând. l-am atras atenţia ca 
deja articolul din Timpul, Chişinău era un rezumat al precedente- 
lor - încă un rezumat? Autorul a propus suprimarea celorlalte 
articole ale sale, rămânînd acesta din urmă. 

Nu sunt textele mele, pentru a face ce vreau cu ele. Drept 
care le las pe toate: site-ul meu este un “spaţiu” liber, deci îl 
adaug şi pe acesta. Cui i se va părea că textele găzduite sunt repeti- 
tive - să fie sănătos, să caute alte site-uri, deloc, dar deloc repetitive. 

Aşadar, repetitivul text al lui D. Focşa despre Escadrila Albă 
şi mai ales despre Nadia Russo. 


DANIEL FOCSA 
Nadia Russo-Bossie, sau implinirea prin suferinta 


Nadia Russo s-a nascut la Tver, langa Moscova, pe 17 iunie 1901, 
in familia unui ofiter de cariera, Evgheni Brjozovski. Mama ei prove- 
nea dintr-o veche familie aristocratica, al cărei arbore genealogic 
cobora adanc in istoria Rusiei imperiale. Printre stramosii sai figura 
chiar tarul Boris Godunov (1598 — 1605). 

Ramasa orfana de mama in anul 1912, Nadia urmeaza liceul din 
Harkov pana in 1917, cand moare si tatal ei. La acea dată, Evgheni 
Brjozovski era general de cavalerie. Cateva luni mai tarziu, izbucnes- 
te revolutia bolsevica. 

Ajutata de fosta ordonanta a tatalui sau, in 1918 Nadia — insotita 
de sora ei — reuseste sa fuga dintr-o Rusie ravasita de revolutie si se 
refugiaza in Basarabia, care se unea atunci cu Regatul Romaniei. 

Cativa ani mai tarziu, in 1925, rudele din Chisinau la care locuia 
(familia mătusii din partea tatalui, doamna Botezat) o casatoresc cu un 
moşier basarabean, Alexandru (Saşa) Russo. Acesta, mult mai în 
varsta decat ea, stapanea intinse proprietati funciare si ferme de oi 
karakul. Casatoria cu Saşa ar fi mers, in ciuda diferentei de varsta, insa 
cele doua surori mai mari ale lui, necasatorite, aveau un cuvant prea 
greu de spus pentru ca tanara doamna Russo sa se simta stapana in 
propria ei casa... 

Din 1932 pana in 1934, Nadia frecventeaza cursurile pentru 
surori medicale organizate de Crucea Rosie, la Chisinau. Cam in 
aceeasi perioada urmeaza Scoala de Belle Arte. Se desparte de Saşa 
Russo si vine la Bucuresti, unde invata zborul la Scoala de pilotaj 
“Ing. Mircea Cantacuzino”, in anii 1935 — 1936, fiind brevetata pilot 
gr. I si II. Devine astfel titulara brevetului feminin cu numarul 9 din 
aviația romana |. 

La cursurile de aviatie cunoaste alti tineri piloti, dintre care cu 
unii va lega o prietenie stransa: Mariana Dragescu, compozitorul Ionel 
Fernic, Constantin Abeles — care 1-a fost instructor de zbor —, pictorul 
Grigorita Stoenescu 2, Traian Demetrescu zis “Popa” 3, adjutantul 
Chifulescu si altii. 

Pe aeroportul Baneasa zbura pe atunci, cu avionul sau personal, 
un personaj deosebit de interesant prin traiectoria sa biografica 
ulterioara: ziaristul si scriitorul Sandu Tudor. Mariana Dragescu, 
prietena Nadiei, si-l aminteste inca, in 2007: “Era putin mai retras, nu 
se amesteca foarte mult cu noi. Il vedeam mereu pe aeroport, la 
Baneasa”. Accidentul aviatic suferit la un moment dat, cand se 
prabuşeşte cu avionul de la cateva zeci de metri fara sa pateasca 
aproape nimic, nu reprezinta decat un jalon pe drumul catre sine al lui 
Sandu Tudor. Se stie ca dupa razboi, in 1946, se va calugari la 
Manastirea Antim din Bucuresti, pentru a pieri saisprezece ani mai 
tarziu, ca schimonah, in temnita de la Aiud. 


* 


Pasionata de aviatie — pasiunea a insotit-o in tot ce a facut in 
viata, dublata constant de un real talent —, dupa brevetare Nadia se 
afirma ca un pilot valoros. In 1937 reuseste deja sa-si cumpere un 
avion personal, un superb Bucker 131 “Jungmann”, pe care il inmatri- 
culeaza YR-NAD. Conform politicii statului roman din acea vreme, 
care incuraja aviatia, jumatate din costul avionului a fost suportat de 
Ministerul Aerului. Cealalta jumatate din suma a fost obtinuta la 
Chisinau prin subscriptie publica. 

In acelasi an, Nadia obtine si brevetul de zbor fara vizibilitate. 

In 28 iunie 1938 participa la un meeting aerian la Chisinau, unde 
zboara cu avionul ei personal, abia cumparat. Concureaza apoi, 
pilotand acelasi aparat, pentru cupa “Mircea Cantacuzino”, obtinand 
locul 7. 

Iata cum reda revista “Romania aeriana” acest eveniment aviatic: 

“Duminica 31 lulie 1938 s-a desfasurat, la sediul FARR, solem- 
nitatea distribuirii premiilor concurentilor clasati in competitiunea 
aeronautica dotata cu Cupa “Mircea Cantacuzino”. 

“Au fost de fata d-nii: General adjutant Paul Teodorescu, 
Ministrul Aerului si Marinei, General Stoicescu, C-dor Andrei 
Popovici, Egon Nasta secretarul general al FARR, C-dor Celareanu, 
Bazu Cantacuzino, cpt. Galeno, etc. 

“D. Egon Nasta (...) prezinta clasamentul competitiei din acest 
an: 1. Ing. N. Florescu, 2. Matei Ghika Cantacuzino, 3. Ing. Al. Frim, 
4. Gh. Bals, 5. d-ra Irina Burnaia, 6. Const. Sidery, 7. d-na Nadya 
Russo, 8. Gh. Ursu'4. 

In septembrie acelasi an are loc Raliul Micii Antante, pe itinera- 
riul: Praga — Uzgorod — Cluj — Bucuresti — Belgrad — Zagreb — Arad — 
Cluj — Uzgorod — Praga. Distanta totala era de circa 4000 km. Din 
partea Romaniei au participat si două femei: Valeria Ionescu (in echi- 
paj cu soţul ei) si Nadia Russo. Valeria Ionescu a castigat cupa 
Federatiei Aeronautice Regale Romane si alte doua premii, iar Nadia 
Russo s-a clasificat onorabil. Insa aceasta din urma a fost unica femeie 
care a participat la respectiva competitie zburand singura in avion >. 
Pentru aceasta performanta, Regele Carol al II-lea i-a conferit Ordinul 
“Virtutea Aeronautica” de pace, clasa Crucea de Aur. 

La scurt timp după aceea, Nadia este prezenta la inaugurarea 
monumentului lui Aurel Vlaicu din Banesti (langa Campina), zburand 
cu avionul ei Bucker “Jungmann”, din care presara flori peste obelisc. 

La manevrele regale de la Galati, desfăşurate o lună mai tarziu, ia 
parte si tanara aviatoare, alaturi de Mariana Dragescu, Marina Stirbey 
si Irina Burnaia (octombrie 1938). 

Tot in octombrie Nadia participa la concursul aviatiei de turism, 
dotat cu cupa MAM (Ministerul Aerului si Marinei), evoluand in doua 
probe: “acrobatie individuala pentru doamne” si “aterizare la punct fix 
pentru doamne”. 

Urmeaza in 1939 alte cateva performante aviatice, care o fac 
cunoscuta in epoca. In data de 2 iulie, participa la concursul pentru 
Cupa “Aurel Vlaicu”, unde ocupa locul 10, totalizand 94.723 puncte. 
Cateva zile mai tarziu, pe 9 iulie, concureaza pentru Cupa 
Aeroclubului Brasov, unde se claseaza pe locul 9 (cu 76.844 puncte), 
si este ovationata pentru felul cum evolueaza la meetingul aerian de la 
Ramnicu Valcea — Malul Alb (16 iulie). 

Pe 27 august 1939 concureaza pentru Cupa si Marele Premiu al 
FARR (Federatia Aeronautica Regala Romana), care consta intr-un 
raid aviatic pe traseul Bucuresti — Galati — Ismail — Tecuci — Chisinau 
— Darmanesti — Buzau — Bucuresti, plasandu-se pe locul 14. In fine, 

meetingul aviatic de la Galati, organizat de Asociatia aviatica CFR pe 
3 septembrie, ii da ocazia sa evolueze in zbor individual, spre deliciul 
publicului. La meeting au participat nume mari ale aviatiei sportive de 
la acea data: Pufi Popescu, Bazu Cantacuzino, Max Manolescu. 

Dovedindu-se in toate imprejurarile un pilot de valoare, Nadia 
Russo avea sa se numere printre aviatoarele care vor incadra Escadrila 
Alba, infiintata in 25 iunie 1940 (si “botezata” astfel de scriitorul si 
ziaristul italian Curzio Malaparte, amanunt prea putin cunoscut). 
Statutul e1, de pilot stagiar bugetar, era asimilat gradului de subloco- 
tenent de aviatie. In aceasta calitate va participa, ulterior, si la 
campania din Rasarit. 

Intre 3 si 20 iulie 1940, Nadia si colegele ei de zbor se antrenea- 
za pe avionul bimotor Monospar nr. 1, antrenament terminat cu un 
brevet pentru bimotoare. Instructor a fost pilotul de linie N. 
Evghenovici, pierit pe 11 iulie in accident de avion impreuna cu tine- 
rele aviatoare Jeana Iliescu, Victoria Comsa, Maria Voitec si Maria 
Adam, care intentionau sa intre ca voluntare in Escadrila Alba. 

Vara anului 1940, cu dezastrele teritoriale care au lovit Romania, 
il va aduce la Bucuresti, ca refugiat, pe Sasa Russo. In Basarabia, 
pierduse tot. Si-a facut aparitia insotit de o tanara rusoaica, si au fost 
gazduiti amandoi de Nadia. Cele doua femei s-au imprietenit, iar Nadia 
a mers pana acolo incat l-a indemnat insistent pe fostul ei sot sa se 
casatoreasca cu fata cu care venise, si pentru care el reprezenta unica 
familie. 

Intre 12 si 17 septembrie [1940], Nadia Russo se deplaseaza 
impreuna cu Mariana Dragescu la Stuttgart, pentru a aduce in Romania 
doua avionete de scoala, comandate la firma “Klemm”. De acolo zboa- 
ra inapoi spre tara, pe ruta Stuttgart — Viena — Graz — Zagreb — Belgrad 
— Bucuresti, cu o escala mai lunga la Graz. Printre piloţii germani 
cunoscuti cu ocazia acestei calatorii s-au numărat Wolf Hirth (plano- 
rist celebru, zbura cu o proteza in loc de picior), Thea Knor si Martin 
Mobus. Acesta din urma se numara printre primii ofiteri germani care 
primiseră Crucea de Cavaler (Ritterkreutz) a Crucii de Fier, pentru ca 
reusise sa scufunde un vas britanic in largul coastelor Norvegiei. 

Thea Knor, pilotand un al treilea avion in calitate de angajata a 
firmei “Klemm”, le-a insotit pe cele doua aviatoare la Bucuresti, unde 
a stat cateva zile, gazduita de Petre Stamatescu, reprezentantul din tara 
noastra al respectivei societati. Cu aceasta ocazie, tanara aviatoare 
germana a vizitat capitala Romaniei, insotita de Nadia si Mariana. 

In iunie 1941 Romania intra in razboi contra Uniunii Sovietice. 
Nadia Russo participa, impreuna cu Mariana Dragescu, Virginia 
Thomas si Virginia Dutescu, la campania Basarabiei. Activitatea 
tinerelor femei trezeste admiratie din partea opiniei publice si 
recunoastere din partea statului. Maresalul Antonescu ii solicita gene- 
ralului Jienescu, subsecretar de Stat al Aerului, in sedinta Consiliului 
de Ministri din 6 septembrie 1941: “Sa-mi faci o propunere pentru 
toate persoanele care lucreaza la Crucea Rosie, in care sa intre si doam- 
nele, care stiu cat au muncit, ca sa primeasca “Virtutea Aeronautica”. 

Vreau să-i decorez pe toti, fiindca au facut acte de mare bravura” 6. 

Prin Inaltul Decret Regal nr. 2712 / 12 septembrie 1941, publicat 
in “Monitorul Oficial” nr. 238 / 8 octombrie 1941, Nadia Russo, ca si 
celelalte trei aviatoare, este decorata cu Ordinul “Virtutea 
Aeronautica” cu spade, clasa Crucea de Aur. 

Participa, in continuare, la campania Odessei, pana in noiembrie, 
zburand de pe aerodromul Tighina pana aproape de linia frontului, la 
punctele de unde prelua ranitii pentru a-i transporta inapoi la spitalele 
militare de la Tighina sau direct la Bucuresti. 

Din august pana in octombrie 1942, tanara aviatoare va lua parte 
la campania Stalingradului, in cadrul Escadrilei Sanitare, denumita 
acum Escadrila 108 Transport Usor. Avioanele actionau de pe 
aerodromul de la Kotelnikovo, la 60 km de Stalingrad. Din cauza 
conditiilor deosebit de grele in care locuia, Nadia s-a imbolnavit si a 
plecat la un moment dat la spitalul de la Nicolaev. Revenita in zona 
frontului, se muta cu intreaga escadrila la Plodovitoje, unde aerodro- 
mul este sistematic vizat de sovietici. Astfel, in noaptea de 3 octombrie 
avioanele sovietice mitraliaza la sol terenul de zbor, iar pe 6 octombrie 
bombardierele inamice arunca douăsprezece bombe. Trei zile mai 
tarziu, generalul Jienescu viziteaza aerodromul si le cere aviatoarelor 
sa execute si zboruri pentru transportul corespondenţei — la Rostov, 
Tacinskaja, Bucovskaja, Proletarskaja. 

Nesfarsitele intinderi prafuite, purtand amprenta dezolantului 
pustiu asiatic, inconjurau micul aerodrom de la Plodovitoje. 

“La cativa kilometri de Plodovitoje — isi aminteste Mariana 
Dragescu — era un sat locuit de calmuci, o rasa mongola, blanzi si 
prietenosi; nu cunosteau limba rusa. Traiau foarte primitiv; se hraneau 
cu lapte de iapa, si cresteau cateva capre. Satul se numea Tinguta”. 

In ianuarie 1943, RWD-urile revin pe aeroportul Baneasa. Pentru 
tinerele aviatoare, campania Stalingradului se terminase. A fost ultima 
la care a participat Nadia Russo: in mai 1943 se va retrage din motive 
de sanatate. Avea 42 de ani... 

Legaturile cu aviatia, fara a fi rupte, slabesc usor in intensitate. 
In septembrie 1942 isi vanduse avionul personal Bucker ”Jungmann”, 
inmatriculat YR-NAD, Guvernamantului Transnistriei. Va zbura, de 
acum, mult mai rar... Dar prieteniile raman pe mai departe aceleasi. 
In numarul festiv al revistei “Romania Aeriana” aparut cu ocazia zilei 
aviatiei, in iulie 1943, Nadia creioneaza un portret sugestiv unuia 
dintre bunii sai prieteni, aviatorul George Bals 7: 

“George Bals, avocat la Societatea Romana de telefoane. Fost 
magistrat. Neam si suflet de boier. 

Dar inainte de toate, aviator. 

Cine din turiştii aerieni nu-l cunoaste ? E cel mai pasionat din toti 
pasionatii, cel mai cinstit din toti cinstitii. 

“Georgeta” — ii spun prietenii, afara de mine. l-am promis acum 
cativa ani, după ce m-a rugat in genunchi, in timpul unei mese 
camaraderesti, la un restaurant din Ploesti, sa nu-i mai spun asa. Si m- 
am tinut de cuvant. 

Dar acum, cand se va intoarce de acolo unde sta dela 22 
Noemvrie, fara sa ne dea nici o veste, am sa-l intampin spunand: 
“_ Bine ai venit, Georgeta draga !”. Macar atat, pentru emoţiile traite. 

“Georgeta” sau George, indiferent cum voi spune, faptul este ca 
noi, prietenii lui, 11 ducem dorul si toti speram ca va veni curand. 

Aş putea sa scriu mult despre George Bala aviator, George Bala 
camarad, suflet. Dar las pentru mai tarziu. Din departarea zilelor voiu 
vedea mai bine si voiu face portretul lui mai viu...” 8. 


Pentru activitatea ei pe frontul de Est, în afara de “Virtutea 
Aeronautica”, Nadia Russo a mai primit Ordinul “Vulturul German” 
clasa a III-a si Crucea “Regina Maria” clasa a III-a. Ca si colegele ei, 
s-a bucurat de o mare popularitate în epoca, mai ales datorita 
fotoreportajelor de pe front publicate in reviste romanesti si germane. 
N-au lipsit nici exagerarile. De exemplu, intr-un articol intitulat 
Escadrila Sanitara, publicat de Al. Baldovin intr-un numar din anul 
1943 al revistei “Aripi Romanesti”, acesta o numeste pe Nadia 
“basarabeanca de cea mai autentica si romaneasca spita”, desi originea 
ei rusească era cunoscuta ! 

Nedespartita de aparatul de fotografiat, Nadia a surprins sute de 
ipostaze ale razboiului, reunite apoi in patru mari albume de fotografii. 
Impresii de pe front a adunat nu doar in imagini, ci si intr-un volum de 
amintiri, In goana aripilor albe, care trebuia sa apara la Editura OFAR. 
Dupa 23 august 1944 acest lucru a devenit imposibil. Cateva fragmen- 
te au fost publicate in revista “Romania aeriana” (an XVII, nr. 1 / 
ianuarie 1943, pp 5 - 6). Restul se pare ca s-a pierdut... 


* 


Razboiul se încheiase. In august 1945, pe aerodromul de la 
Clinceni au avut loc repetitiile pentru marele meeting aviatic proiectat 
sa aiba loc pe 23 septembrie in acelasi an, in onoarea Regelui Mihai si 
a victoriei contra Germaniei. O fotografie le infatiseaza pe cateva 
dintre membrele Escadrilei Albe (Mariana Dragescu, Virginia 
Thomas, Nadia Russo si Eliza Vulcu) impreuna cu alte dou? aviatoare 
(Rodica Popescu — planorista — si Cornelia Fotache) tinandu-se de bra? 
si flancandu-l pe locotenentul de aviatie Chiaburu. O alta imagine de 
epoca o arata pe Smaranda Braescu impreuna cu Mariana Dragescu, 
Eliza Vulcu, Stela si Viorica Hutan, Constantin Abeles... O adevarata 
elita a aviatiei romane la acea data. 

Meetingul aviatic n-a mai avut loc, fiind interzis in ultimul 
moment de catre sovietici. A fost ultima intalnire — in zbor — a Nadiei 
cu camaradele ei din Escadrila Alba. 

Dupa venirea comuniştilor la putere in 1945, Nadia Russo intra in 
atentia noului regim. Faptul ca a acceptat ca in apartamentul ei din 
Piata Romana (Bucuresti) sa aiba loc doua intalniri secrete ? intre 
generalul Mihail Romanescu, George Polizu-Micsunesti 10 si un 
colonel englez din Comisia Aliata de Control, va duce la deschiderea 
unui proces politic. Daca Romanescu si Polizu aveau sa fie acuzati de 

spionaj si executati, Nadia a beneficiat de o sentinta mai ,,blanda”: o 
condamnare, in 1951, la sapte ani inchisoare, din care a executat sase, 
la Miercurea Ciuc si Mislea. 

La data aceea, la Mislea functiona cel mai mare penitenciar 
pentru femei din tara. Atmosfera generala si conditiile de aici sunt 
evocate foarte sugestiv de o alta detinuta care a trecut prin aceasta 
inchisoare in anii '50, artista Lena Constante: 

„Mislea era singura inchisoare — manufactura din tara. Femeile 
teseau acolo covoarele inflorate ale traditiei populare. Invatau sa faca 
nodurile covoarelor persane. Munca cea mai grea era confecţionarea 
plaselor de pescuit. Picaturi de sange patau, adesea, cu urmele lor 
uscate, sfoara ochiurilor. Dar majoritatea femeilor lucrau in atelierele 
de lenjerie masculina. Taiau si coseau miile de camasi vandute in 
marile magazine din Bucuresti. Fara marca fabricii. Ca nu cumva sa le 
impiedice vanzarea... 

(...) In incinta acestei vaste inchisori, in curtea centrala, ca si in 
livada, detinutele se bucurau de o semi-libertate. Nervii lor nu trebuiau 
sa suporte nici constrangerea regimului celular sever, nici pe cea a 
coabitarii fortate, zi si noapte, intr-un spatiu inchis si cel mai adesea, 
cu un volum de aer insuficient, cu un numar restrans de femei, mereu 
aceleasi si alese de catre directiune (...). 

La Mislea nu se aflau la secret decat detinutele care refuzau orice 
fel de munca. Din opozitie deliberata fata de regimul politic al tarii sau 
din refuzul de a accepta exploatarea socialista, vai !, nu capitalista, a 
ultimelor lor puteri. Acestei extrem de mici minoritati i se adaugau 
cele care, prea batrane sau prea bolnave, nu reuseau sa-si indeplineas- 
ca normele obligatorii de munca. Caci, numai cele care indeplineau sau 
depaseau aceste norme isi primeau salariul. Din pacate, orice norma 
depasita devenea lege. Se practica un stahanovism dus la extrem. De 
unde razboiul surd si periculos dus de aproape toate femeile impotriva 
celor care se straduiau sa depaseasca normele stabilite si pe care 
directia le sustinea prin fagaduieli amagitoare de avantaje de toate 
felurile, ba chiar si de o eliberare mai grabnica. Mai tarziu, am aflat 
multe amanunte despre metodele abuzive folosite de supraveghetoare, 
pentru a mari normele stabilite. Norme, de altfel, destul de grele si 
cerand majoritatii femeilor un foarte mare efort” 11. 

Cu o condamnare de sapte ani, Nadia Russo a fost totusi 
„eliberata” după sase ani de inchisoare, datorita faptului ca a lucrat in 
fabrica, la Mislea. In 1957 ese din penitenciar dar este trimisa cu 
domiciliu fortat la Latesti, in Baragan, unde mai sta inca cinci ani, pana 
in 1962. Aici le cunoaste pe Maria Antonescu, sotia fostului maresal si 
conducator al statului, si pe Elena Zelea Codreanu, sotia Capitanului 
Garzii de Fier. Tot aici il cunoaste pe Guy (Gheorghe) Bossie, cu care 
se va si casatori. Guy era var cu diplomatul Raoul Bossie (Bossy), 
destul de cunoscut intre cele două razboaie mondiale. 

Conditiile de viata la Latesti erau mai mult decat precare: Nadia 
traia intr-un fel de coliba acoperita cu paie, cu lut pe jos, cu o impro- 
vizatie de mobilier, inconjurata de o mica gradina de legume pe care 

si-o injghebase... In sat nu exista evident nicio biserica, asa ca s-a 
gandit sa improvizeze una intr-o baraca parasita. Pe peretele dinspre 
rasarit L-a pictat, mare, pe Hristos rastignit... 


* 


Casatorita cu Guy Bossie, cu opt sau zece ani mai tanar decat ea, 
Nadia va avea parte dupa revenirea din DO (1962) de o existenta 
modesta dar liniştita. Dupa peregrinari la Tandarei si Calaraşi, in 
cautare de lucru, cei doi s-au stabilit in cele din urma la Buftea, unde 
lui Guy 1 se repartizase o minuscula garsoniera. Pe Mariana Dragescu 
o vizitau des. Uneori, cand pleca in concediu, le lasa cheia apartamen- 
tului din Bucuresti, unde cei doi petreceau cateva zile linistite. Nadia 
avea inca multi vechi prieteni in Capitala, majoritatea din aviatie, si 
revederile erau intotdeauna placute. Cateodata, insotita de Mariana, 
mergea in vizita la batranul general Gheorghe Negrescu, venerabil 
pilot veteran al primului razboi mondial, si unul dintre primii aviatori 
romani brevetati in tara noastra. O fotografie din 1973 o infatiseaza pe 
Nadia, impreuna cu Mariana Dragescu si cu generalul Negrescu, 
„decanul zburatorilor romani”, in decorul somptuos al Casei 
Oamenilor de Stiinta din Bucuresti, unde asistase la o serie de 
conferinte despre aviatie. Chiar daca nu mai zbura de mult, pasiunea ei 
de o viata ramasese la fel de vie. 

Cu ocazia primirii ei ca membru-pionier in Asociatia precursori- 
lor si vechilor aviatori „Les Vieilles Tiges”, Nadia face in 1982 o 
calatorie la Paris, insotita de Guy. Cei doi sunt gazduiti la verisoara 
Nadiei, Tania (ziarista), si petrec un sejur splendid, departe de mediul 
sufocant din Romania lui Ceausescu. 

In 1986, moartea lui Guy, din cauza unui cancer pulmonar, o 
afecteaza profund. Treptat, Nadia isi pierde memoria, devine extrem 
de tacuta, nu-i mai recunoaste pe cei din jur — cu exceptia Marianei... 
Se muta la Bucuresti, unde e ingrijita de doua verisoare in varsta. Seara 
de seara, petrece ceasuri lungi la mormantul lui Guy, pana la caderea 
noptii. Acest mormant pare sa fie acum singurul loc care o mai 
interesează, din oraflul tineretii ei... 

Revenita la Buftea, Nadia Russo-Bossie se stinge din viata la 19 
ianuarie 1988 12. 

O data cu moartea ei, intreaga sa arhivă personala — cuprinzand 
numeroase fotografii si documente — a avut o soarta incerta. Se pare ca 
o mare parte din aceasta pretioasa arhiva s-a risipit, asa cum, cu 
aceeasi ocazie, a disparut si sevaliera de aur cu blazonul familiei, pe 
care o purtase la mana toata viata. Alte obiecte ale Nadiei avusesera o 
soarta la fel de nefericita: carnetul de zbor i-a ars in 1944, intr-un 
incendiu izbucnit la Baneasa, iar manuscrisul cartii In goana aripilor 
albe a disparut misterios dupa arestarea ei, in 1951. 

A ramas insa amintirea unei aviatoare talentate si a unui om de 
caracter, „un om adevarat”, asa cum o evoca Mariana Dragescu, 
prietena ei de o viata. 

Note 


1 Iata ordinea in care si-au obtinut brevetele de pilot civil aviatoarele 
Escadrilei Albe: 

- Marina Stirbey — brevetul nr. 93 / 1935; 

- Mariana Dragescu — 94 / 1935; 

- Victoria Pokol — 99 / 1935; 

- Nadia Russo — 118 / 1936; 

- Virginia Thomas — 141 / 1936; 

- Smaranda Braescu — 167 / 1937; 

- Victoria Comsa — 494 / 1938; 

- Maria Adam — 748 / 1939; 

- Jeana Iliescu — 910 / 1940; 

- Maria Voitec — 911 / 1940; 

- Eliza Vulcu — 1379 / 1941; 

- Maria Nicolae — 1558 / 1942; 

- Stela Hutan — 1687 / 1942. 


2 Ruda cu pictorul Eustatiu Stoenescu, din Craiova. Grigorita a fost 
casatorit o perioada cu aviatoarea Irina Burnaia. 

3 Porecla se datora faptului ca urmase seminarul teologic. Nicio 
legătura cu omonimul sau, comandant al Escadrilei Sanitare in 1941. Traian 
Demetrescu-Popa a fost cunoscut mai ales ca parasutist. In 1943 detinea 
recordul national ca numar de lansari cu parasuta. 

4 „Romania aeriana” an XII nr. 7-8, iulie — august 1938, p. 18. Vezi si 
Vasile Tudor, Frumoasa si inaripata Nadia Russo. O rusoaica a onorat 
aviatia romana, in „Orizont aviatic”, an IV, nr. 32, iunie 2005, sub rezerva ca 
acest articol con?ine cateva date eronate in ce priveste clasificarea Nadiei la 
respectivul concurs. 

5 C-dor Nicolae Balotescu (coord.), Istoria aviatiei romane, Editura 
Stiintifica si Enciclopedica, Bucuresti, 1984, p. 269. 

6 Stenogramele sedintelor Consiliului de Ministri. Guvernarea Ion 
Antonescu, vol. IV (iulie — septembrie 1941), editie de Marcel-Dumitru Ciuca 
si Maria Ignat, Arhivele Nationale ale Romaniei, Bucuresti, 2000, p. 591. 

7 George Bals — pilot brevetat in 1930 gradul I si in 1934 gradul II. Pilot 
de planor brevetat categoria C profesional la Scoala Superioara de zbor fara 
motor din Bezmiechowa (Polonia), in 1934. Detinator al catorva recorduri 
nationale la planorism, in anii '30. 

8 Nadia Russo, George Bals, in „Romania Aeriana”, an XVII, nr 7, 20 
iulie 1943, p. 40. 

9 In absenta ei. 

10 De George Polizu-Micsunesti o lega, inca dinainte de razboi, o inti- 
ma prietenie. 

11 Lena Constante, Evadarea tacuta. 3000 de zile singura in inchisorile 

din Romania, Editura Humanitas, Bucuresti, 1992, pp. 160 — 162. 
12 Mormantul ei se gaseste la cimitirul Reinvierea din Bucuresti. In alte 
surse, ca data a decesului este mentionata ziua de 22 ianuarie 1988 (vezi 
Silvia Condratchi, O pioniera a aviatiei romanesti, in „Timpul” (Chiflinau), 
nr. 352, 10 februarie 2006). 


Prima parte a acestui articol, privind activitatea talentatei aviatoare 
inainte de razboi si pe front, a vazut lumina tiparului, sub titlul Nadia Russo- 

Bossie, intre arta si zbor, I-II, in „Ziarul de duminica” numerele 40 (372) — 
41 (373) / octombrie 2007, hebdomandar care a refuzat din pacate publicarea 
ultimei parti a textului, privind calvarul Nadiei Russo din perioada 
comunista. 


Din câte înţeleg, acum, la 50 ani distanţă, am aterizat (!), cu 
domiciliu obligatoriu, în satul-nou Lăteşti, Feteşti cu un an mai 
târziu: la sfârşitul anului 1958. 

Am cunoscut-o pe “Doamna Nadia Rusu”, probabil în 
primăvara anului 1959, “La Poştă”, locul de întâlnire al tuturor 
deoiştilor, vreo 200. Nu mai era tânără, făcuse şi ea multă 
închisoare, era îmbrăcată “säräcut”, cum constatase tata, care 
completase numaidecât: «Dar a rămas regină...». 

Nu era regină şi nu ştiam că, pe departe, prin mamă se trăgea 
din Boris Godunov; nu ştiam nici că este rusoaica, iar numele 
1-1 rosteam româneşte: Rusu - şi nu m-a corectat. Ştiam însă de la 
Toni Duşescu, aviator, de la Bebe Nicolau, ofiţer de marină, de la 
Alexandru Şuţu, print că frumoasa doamnă, pe care şi eu o 
iubeam în taină-publică era o eroină, fusese o aviatoare intrată în 
legendă, dimpreună cu “Escadrila Albă”. 

Am schimbat cu dânsa vreo sută de cuvinte. Destule pentru 
ca 30 ani mai târziu să o pun într-o carte: Adameva. 


